Sven-Erik Bucht

Sven-Erik Bucht (født 1954) er en svensk tidligere politiker for Socialdemokraterna, og var riksdagsmedlem i Sverige 2010–2019. Han ble valgt inn i riksdagen for Norrbottens läns valkrets på plass 348. Fredag 3. oktober 2014 ble han utnevnt til landsbygdminister i Stefan Löfvens første regjering i Sverige.

Bucht har bakgrunn som leder i formannskapet i Haparanda kommune, hvor han også virket som kommunalråd fram til 2010. Han ble i 2007 kåret til årets svenske av nyhetsmagasinet Fokus.«Årets svensk 2007: Sven-Erik Bucht» av Emma Härdmark, Fokus, 14. desember 2007. Besøkt 9. oktober 2012.  Det var Bucht som overtalte Ingvar Kamprad å etablere et Ikea-varehus i Haparanda. Haparanda snudde fra å være en fraflyttingsbygd til i 2006 å være en av Sveriges største vekstkommuner.

I Riksdagsvalget i Sverige 2010 ble Bucht valgt med 17 674 personstemmer - tilstrekkelig for å komme inn i Riksdagen som representant for Norrbotten.

I riksdagen var Bucht vararepresentant i finanskomiteen. Den 30. januar 2019 gikk han av som medlem av riksdagen.

 Referanser 


 Eksterne lenker 


 Sven-Erik Bucht på Sveriges riksdags nettside
 Socialdemokraterna.se – Sven-Erik Bucht 

Kategori:Svenske ministre
Kategori:Svenske riksdagsmedlemmer 2010–2014
Kategori:Svenske riksdagsmedlemmer 2014–2018
Kategori:Svenske riksdagsmedlemmer 2018–2022
Kategori:Svenske riksdagsmedlemmer fra Socialdemokraterna